|  |
| --- |
| PielikumsDaugavpils pilsētas domes 2021.gada 18.jūnija lēmumam Nr.394 (prot. Nr.25, 7.§) |

**Kustamās mantas**

# I Z S O L E S N O T E I K U M I

 1. Šie noteikumi nosaka atsavināmas kustamās mantaspārdošanu mutiskā izsolē ar augšupejošu soli starp pretendentiem, kas noteiktajā termiņā pieteikušies pirkt kustamo mantu saskaņā ar šiem izsoles noteikumiem.

**II. Informācija par objektu**

1. Atsavināmā kustamā manta:
* mobilā mājiņa Nr.1 “Herald 28” (inventāra Nr.12320651);
* mobilā mājiņa Nr.2 “Cosalt Geneva 34 ” (inventāra Nr.12320652);
* mobilā mājiņa Nr.3 “Willerby Lyndene 33” (inventāra Nr.12320653);
* mobilā mājiņa Nr.4 “Concorde 34” (inventāra Nr.12320654);
* dzīvojamais vagoniņš Nr.5 (inventāra Nr.12320655);
* dzīvojamais vagoniņš Nr.6 (inventāra Nr.12320656);
* grillnamiņa komplekts Nr.7 (inventāra Nr.12320657);
* grillnamiņa komplekts Nr.8 (inventāra Nr.12320658);
* pārvietojamais kempinga ofiss (inventāra Nr.12320659);
* būve – noliktava (inventāra Nr.12195283);
* apkures krāsns (inventāra Nr.216050159);
* metāla žoga komplekts (inventāra Nr.12320650);

turpmāk – *Kustamā manta*.

 3. Kustamā manta atrodas uz zemesgabala ar kadastra apzīmējumu 05000300107 Dzintaru un Kokneses ielas krustojumā (turpmāk – Zemesgabals).

4. *Kustamā manta* pieder Daugavpils pilsētas pašvaldībai, tā ir iznomāta līdz 2021.gada 29.jūnijam.

 *5. Kustamās mantas* nomas līgumu termiņi saglabājas spēkā, neatkarīgi no Kustamas mantas īpašnieka maiņas.

 *6. Kustamā manta* tiks nodota Izsoles uzvarētājam ar nodošanas – pieņemšanas aktu pēc Kustamas mantas nomas līgumu termiņa beigām un tās nodošanas iznomātājam - Daugavpils pilsētas domei. Pēc Kustamās mantas iegūšanas valdījumā un īpašumā pircējam ir jāatbrīvo Zemesgabals no Kustamās mantas viena mēneša laikā kopš pirkuma līguma noslēgšanas, izņemot gadījumu, ja Kustamās mantas ieguvējam ir arī Zemesgabala lietošanas tiesības (noslēgts apbūves tiesības līgums, nomas līgums).

**III. Objekta cena un samaksas kārtība**

 7. *Kustamās mantas* izsoles sākumcena **4487,19 EUR** (četri tūkstoši četri simti astoņdesmit septiņi eiro 19 centi).

 8. *Kustamās mantas* cenas paaugstinājuma “solis” izsoles gaitā – 200,00 EUR (divi simti eiro).

9.Maksāšanas līdzekļi **-** eiro.

 10. Nosolīto cenu (PVN 21% jāmaksā papildus) pircējam jāsamaksā nedēļas laikā kopš izsoles dienas.

 11. Izsolē piedāvātā augstākā summa tiek uzskatīta par *Kustamās mantas* pirkuma maksu. Iemaksātā nodrošinājuma summa tiek ieskaitīta pirkuma maksā.

 12. Samaksa par *Kustamo mantu* tiek realizēta, pārskaitot naudu vienā no Daugavpils pilsētas domes (reģistrācijas Nr.90000077325) kontiem:

* Nr.LV17PARX0000850062000, AS „Citadele banka”, PARXLV22;
* Nr.LV47RIKO0002011004423, Luminor Bank AS, RIKOLV2X;
* Nr.LV10UNLA0005011130526, AS „SEB banka”, UNLALV2X;
* Nr.LV69HABA0001402041250, AS „SWEDBANK”, HABALV22.

 13. Izsoles reģistrācijas maksa netiek ierēķināta *Kustamās mantas* pirkuma maksā.

**IV. Izsoles dalībnieku reģistrācijas un izsoles organizēšanas kārtība**

14. Izsoles dalībnieki (Pircēji) ir maksātspējīgas personas, kurām saskaņā ar Civillikumu ir tiesības pirkt īpašumu Latvijā.

 15. Izsoles dalībnieki uz *Kustamās mantas* izsoli var reģistrēties Daugavpils pilsētas domē K.Valdemāra ielā 1, 7.kabinetā darbdienās Domes darba laikā (iepriekš sazinoties pa tālruni: 65404348; 65404354) vai atsūtot dokumentus pa pastu (pasta adrese: Kr.Valdemāra iela 1, Īpašuma pārvaldīšanas departaments Izsoles komisijai 7.kab.) oficiālajā izdevumā “Latvijas Vēstnesis” sludinājumā noteiktajā termiņā, iepriekš samaksājot nodrošinājumu 10% apmērā no izsoles sākumcenas (4487,19 EUR) – **448,72 EUR** (četri simti četrdesmit astoņi eiro 72 centi) ar atzīmi - „*Kustamās mantas* izsoles nodrošinājums Dzintaru un Kokneses ielas krustojumā, Daugavpilī” un reģistrācijas maksu 100,00 EUR ar atzīmi – „ *Kustamās mantas* izsoles reģistrācijas maksa Dzintaru un Kokneses ielas krustojumā, Daugavpilī”. Nodrošinājums un reģistrācijas maksa uzskatāmi par iesniegtiem, ja attiecīgās naudas summas ir ieskaitītas vienā no izsoles noteikumu 12.punktā norādītajiem banku kontiem.

 16. Izsoles dienu un laiku nosaka izsoles komisijas priekšsēdētājs.

 17. Personām (izsoles dalībniekiem), kuras vēlas reģistrēties uz izsoli, **jāiesniedz** izsoles komisijai **šādi dokumenti**:

**Fiziskām personām:**

* Daugavpils pilsētas domei adresēts iesniegums par vēlēšanos iegādāties *Kustamo mantu* saskaņā ar šiem izsoles noteikumiem;
* dokuments par nodrošinājuma samaksu;
* dokuments par izsoles reģistrācijas maksas samaksu;
* notariāli apliecināta pilnvara pārstāvēt fizisku personu izsolē (uzrādot pasi) – ja to pārstāv cita persona;
* jāuzrāda pase vai personu apliecinošs dokuments.

**Juridiskām personām:**

* Daugavpils pilsētas domei adresēts iesniegums par vēlēšanos iegādāties *Kustamo mantu* saskaņā ar šiem izsoles noteikumiem;
* attiecīgā Valsts reģistra iestādes izziņa par juridisko personu (par pārvaldes institūciju (amatpersonu) kompetences apjomu un kapitāla daļu sadali starp dalībniekiem, ja izziņā netiek norādīta pilsonība, tad jāiesniedz dalībnieku pases kopijas). Izziņa ir derīga, ja tā izsniegta ne agrāk par sešām nedēļām no izsoles dienas;
* dokuments par nodrošinājuma samaksu;
* dokuments par izsoles reģistrācijas maksas samaksu;
* noteiktā kārtībā apliecināta pilnvara pārstāvēt juridisko personu izsolē (uzrādot pasi) – ja to pārstāv persona, kurai nav pārstāvības tiesību;

 18. Visi dokumenti iesniedzami latviešu valodā. Ja dokuments ir svešvalodā tam pievieno apliecinātu tulkojumu latviešu valodā.

 19. Ar 17.punktā minēto dokumentu iesniegšanu uzskatāms, ka izsoles dalībnieks piekrīt Izsoles komisijas veiktajai personas datu apstrādei un piekrīt pirkt *Kustamo mantu* saskaņā ar šiem izsoles noteikumiem, kā arī uzņemas atbildību par iesniegto dokumentu apliecinājumu.

 20. Reģistrācijai iesniegtie dokumenti izsoles dalībniekam atpakaļ netiek atdoti.

 21. Reģistrētam izsoles dalībniekam izsniedz reģistrācijas apliecību.

 22. Izsoles dalībnieki tiek reģistrēti izsoļu reģistrācijas žurnālā atbilstoši pieteikšanās secībai.

 23. Izsoles dalībnieks netiek reģistrēts, ja:

- vēl nav iestājies vai ir jau beidzies izsoles dalībnieku reģistrācijas termiņš;

- nav iesniegti visi šajos izsoles noteikumos minētie nepieciešamie dokumenti;

- izsoles dalībniekam saskaņā ar normatīvajiem aktiem nav tiesību piedalīties izsolē.

 24. Reģistrētam izsoles dalībniekam izsniedz reģistrācijas apliecību.

 25. Izsoles komisijai ir tiesības pārbaudīt izsoles dalībnieku iesniegto informāciju, ja nepieciešams, no attiecīgā valsts reģistra iestādes var pieprasīt zvērināta revidenta vai licencēta auditora atzinumu par izsoles dalībnieka gada pārskatu.

 26. Izvērtējot izsoles komisijai iesniegtos dokumentus, Izsoles komisija sastāda izsoles dalībnieku, kuri iesniegumu iesniedza sludinājumā noteiktajā termiņā un izpildīja visus izsoles priekšnoteikumus, sarakstu, saglabājot izsoles reģistrācijas žurnāla secību.

 27. Ja izsoles komisijai tiek sniegtas nepatiesas ziņas, izsoles dalībnieks tiek izslēgts no izsoles dalībnieku saraksta, reģistrācijas apliecība tiek atzīta par nederīgu un viņš zaudē tiesības piedalīties izsolē.

 28. Izsoles dalībniekam ir tiesības apskatīt pārdodamo *Kustamo mantu*. Uzziņas Daugavpils pilsētas domē pa tālruņiem: 65404348; 65404358.

 29. Izsoles komisijai nav tiesību līdz izsoles sākumam izpaust jebkādas ziņas par reģistrētajiem izsoles dalībniekiem.

 30. **Starp izsoles dalībniekiem aizliegta vienošanās, kas varētu ietekmēt izsoles rezultātus un gaitu.**

**V. Izsoles norises kārtība**

 31. Pirms izsoles sākuma tiek pārbaudīta uz izsoli ieradušos personu identitāte, tiesības pārstāvēt izsoles dalībnieku. Pie ieejas izsoles telpās dalībnieks uzrāda izsoles komisijas loceklim reģistrācijas apliecību, uz kuras pamata viņam izsniedz izsoles dalībnieka solīšanas karti, kuras numurs atbilst dalībnieku sarakstā ierakstītajam kārtas numuram. Solīšanas karte apliecina izsoles dalībnieka, tā pārstāvja vai pilnvarotās personas tiesības piedalīties solīšanā.

 32. Telpā, kur notiek izsole, ir tiesības atrasties tikai izsoles noteikumos norādītajām personām.

 33. Izsole notiek latviešu valodā. Izsoles dalībnieks, kurš nepārvalda latviešu valodu, par saviem līdzekļiem nodrošina sev tulku. Izsoles dalībnieks par tulka piedalīšanos izsolē informē izsoles komisiju pirms izsoles sākuma.

 34. Izsoles dalībnieks ar parakstu pirms izsoles sākšanās apliecina, ka ir iepazinies ar izsoles noteikumiem.

 35. Izsoles komisija pārliecinās par reģistrēto izsoles dalībnieku ierašanos pēc iepriekš sastādīta saraksta.

 36. Ja kāds(-i) no reģistrētajiem izsoles dalībniekiem neierodas uz izsoli noteiktajā laikā, izsoles komisijas priekšsēdētājam ir tiesības pārcelt izsoles sākumu par 30 minūtēm vēlāk.

 37. Ja noteiktajā laikā uz izsoli ierodas tikai viens no vairākiem reģistrētajiem izsoles dalībniekiem, izsoles komisijas priekšsēdētājs izsoli var atlikt ne ilgāk kā 30 minūtes, bet pēc tam, ja neierodas citi uz izsoli reģistrējušies izsoles dalībnieki, atsavināmo *Kustamo mantu* piedāvā pirkt vienīgajam izsoles dalībniekam, ja viņš pārsola atsavināmās *Kustamās mantas* izsoles sākumcenu.

 38. Atkārtota izsoles atlikšana nav pieļaujama.

 39. Izsoles vadītājs atklājot izsoli raksturo izsolāmo *Kustamo mantu* un paziņo tā sākumcenu, kā arī soli par kādu cena tiks paaugstināta.

 40. Solīšana, paceļot savu solīšanas karti ar numuru, notiek pa vienam izsoles solim. Katrs šāds solījums ir dalībnieka apliecinājums, ka viņš palielina izsolāmās *Kustamās mantas* cenu par noteikto cenas pieauguma apmēru (soli). Ja neviens no dalībniekiem pēdējo augstāko cenu nepārsola, izsoles vadītājs trīs reizes atkārto pēdējo nosolīto augstāko cenu un fiksē to ar āmura piesitienu, kas noslēdz solīšanu, un nosauc izsoles uzvarētāju un viņa nosolīto cenu. Piedalīties solīšanā var līdz āmura trešajam piesitienam.

 41. Pēc pēdējās nosolītās cenas āmura trešā piesitiena *Kustamā manta* ir pārdota personai, kas nosolījusi pēdējo augstāko cenu.

 42. Ja vairāki dalībnieki vienlaicīgi nosolījuši augstāko cenu, priekšroka pirkt *Kustamo mantu* ir dalībniekam, kurš pirmais no viņiem saņēmis izsoles dalībnieka reģistrācijas apliecību (agrāk iesniedzis visus dokumentus un reģistrēts izsoles dalībnieku sarakstā ar mazāko numuru).

 43. Augstāko cenu nosolījušā dalībnieka (Pircēja) nosaukums, reģistrācijas numurs un nosolītā cena tiek ierakstīta protokolā.

 44. *Kustama manta* tiek uzskatīta par pārdotu ar brīdi, kad Pircējs, kas nosolījis augstāko cenu, ar savu parakstu izsoles dalībnieku sarakstā apliecina tajā norādītās cenas atbilstību nosolītajai cenai.

 45. Izsoles dalībnieks, kurš *Kustamo mantu* nosolījis, bet neparakstās izsoles dalībnieku sarakstā, uzskatāms par atteikušos no nosolītās *Kustamās mantas*. Šajā gadījumā izsoles komisija ir tiesīga attiecīgo dalībnieku svītrot no izsoles dalībnieku saraksta un viņam netiek atmaksāta reģistrācijas maksa un nodrošinājums. Tad pārsolītajam izsoles dalībniekam izsoles komisija piedāvā *Kustamās mantas* pirkšanu par viņa paša nosolīto augstāko cenu. Ja izsolē par *Kustamo mantu* pirmspēdējo augstāko cenu solījuši vairāki dalībnieki, priekšroka pirkt *Kustamo mantu* ir dalībniekam, kurš pirmais no viņiem ir reģistrēts izsoles dalībnieku sarakstā.

 46. Katrs izsoles dalībnieks ar savu parakstu apstiprina izsoles dalībnieku sarakstā savu pēdējo nosolīto cenu.

 47. Izsoles dalībnieks, kurš nosolījis *Kustamo mantu*, saņem izziņu samaksas veikšanai.

 48. Izsniegtā izziņa ir derīga līdz pirkuma līguma slēgšanai.

 49. Gadījumā, ja uz izsoli pieteiksies vai izsolē piedalīsies viens dalībnieks, izsoles komisija piedāvā vienīgajam reģistrētajam izsoles dalībniekam, kurš ieradies noteiktajā laikā uz izsoli, pirkt *Kustamo mantu*, nosolot vienu soli. Ja vienīgais izsoles dalībnieks nosola vienu soli, viņš tiek uzskatīts par *Kustamās mantas* Pircēju.

50. Ja vienīgais izsoles dalībnieks nepārsola izsoles sākumcenu vai atsakās pirkt izsolāmo Kustamo mantu nosolot vienu soli, tad tam netiek atmaksāts nodrošinājums un reģistrācijas maksa.

 51. Pircējam, par atsavināmo *Kustamo mantu*, nedēļas laikā kopš izsoles jāsamaksā viņa piedāvātā augstākā summa, atrēķinot iemaksāto nodrošinājumu, Daugavpils pilsētas domes kontos, kas tiks norādīti izziņā norēķiniem par izsolē iegūto *Kustamo mantu*.

 52.Ja Pircējs nedēļas laikā kopš izsoles nesamaksā nosolīto augstāko summu, viņš zaudē tiesības pirkt *Kustamo mantu.*

 53. Ja Pircējs noteiktajā laikā nav samaksājis pirkuma maksu, izsoles komisija par to informē izsoles dalībnieku, kurš nosolījis pirmspēdējo augstāko cenu. Izsoles dalībniekam, kurš nosolījis pirmspēdējo augstāko cenu, ir tiesības divu nedēļu laikā no paziņojuma un izziņas (norēķiniem par iegūto *Kustamo mantu*) saņemšanas dienas rakstveidā paziņot izsoles komisijai par *Kustamās mantas* pirkšanu par paša nosolīto augstāko cenu un samaksāt pirkuma maksu. Ja izsolē par *Kustamo mantu* pirmspēdējo augstāko cenu solījuši vairāki dalībnieki, priekšroka pirkt *Kustamo mantu* ir izsoles dalībniekam, kurš pirmais no viņiem ir saņēmis izsoles dalībnieka reģistrācijas apliecību (agrāk iesniedzis visus dokumentus un reģistrēts izsoles dalībnieku sarakstā ar mazāko numuru).

 54. Ja noteiktajā laikā Izsoles komisijā netiek saņemta izsoles dalībnieka, kurš nosolījis pirmspēdējo augstāko cenu, piekrišana *Kustamās mantas* pirkšanai par paša nosolīto augstāko cenu vai viņš noteiktajā termiņā nesamaksā pirkuma maksu, viņš zaudē *Kustamās mantas* pirkšanas tiesības un viņam netiek atmaksāti nodrošinājums un reģistrācijas maksa.

 55. Pirmspēdējās augstākās cenas nosolītājam nodrošinājumu atmaksā pēc Izsoles rezultātu apstiprināšanas, ja *Kustamo mantu* pērk izsoles dalībnieks, kurš ir nosolījis visaugstāko cenu.

 56. Izsoles dalībniekiem, kuri pārtraukuši solīšanu izsoles gaitā, nodrošinājums tiek atmaksāts nedēļas laikā pēc izsoles, bet reģistrācijas maksa netiek atmaksāta, izņemot izsoles noteikumos paredzētos gadījumos.

 57. Izsoles dalībniekiem, kuri ir reģistrējušies, bet nav ieradušies uz izsoli, nodrošinājums tiek atmaksāts nedēļas laikā, bet reģistrācijas maksa netiek atmaksāta.

 58. Reģistrācijas maksa un nodrošinājums netiek atmaksāti izsoles dalībniekam, kurš nosolījis augstāko cenu, ja pirms izsoles rezultātu apstiprināšanas tam tiek konstatēts nodokļu un nomas parāds Domei, vai VID administrēto nodokļu, tai skaitā nodevu un valsts obligātās sociālās apdrošināšanas (juridiskām personām) iemaksu parāds, kuru kopsumma pārsniedz 150,00 EUR.

 59. Reģistrācijas maksa un nodrošinājums netiek atmaksāti izsoles dalībniekam, kurš ieguvis tiesības pirkt *Kustamo mantu* un nedēļas laikā nav samaksājis pirkuma maksu.

 60. Gadījumā, ja kāds no izsoles pretendentiem līdz izsoles dienai iesniedz iesniegumu par dalības atsaukšanu izsolē, viņam tiek atmaksāts samaksātais nodrošinājums un reģistrācijas maksa.

 61. Izsoles dalībniekiem, kuri izsoles norises laikā nepiedalās solīšanā, reģistrācijas maksa un nodrošinājums netiek atmaksāti.

 62. Reģistrācijas maksa un nodrošinājums tiek atmaksāti, ja izsole tiek atzīta par spēkā neesošu izsoles rīkotāja vainas dēļ.

 63. Izsoles organizētājs ir tiesīgs neapstiprināt izsoles rezultātus, ja:

 1) ir pieļauta atkāpe no Publiskas personas mantas atsavināšanas likuma;

 2) ir pieļauta atkāpe no šajos Izsoles noteikumos paredzētās izsoles kārtības;

 3) tiek konstatēts, ka bijusi noruna atturēt kādu no piedalīšanās izsolē;

 4) tiek konstatēts, ka nepamatoti noraidīta kāda dalībnieka piedalīšanās izsolē vai nepareizi noraidīts kāds pārsolījums;

1. atklājas, ka Izsoles uzvarētājs ir tāda persona, kura nevar slēgt darījumus vai kurai

nebija tiesību piedalīties izsolē.

 64. Izsole atzīstama par nenotikušu, ja:

 1) noteiktajā termiņā uz izsoli nav pieteicies vai nav ieradies neviens izsoles dalībnieks;

 2) neviens izsoles dalībnieks nav pārsolījis izsoles sākumcenu;

 3) vienīgais izsoles dalībnieks nepārsola izsoles sākumcenu;

 4) nosolītājs nav samaksājis pirkuma maksu;

 5) pirmspēdējās augstākās cenas nosolītājs, pēc piedāvājuma saņemšanas pirkt *Kustamo mantu,* noteiktajā termiņā nav samaksājis pirkuma maksu.

 65. Protokolu par izsoles atzīšanu par nenotikušu sastāda Izsoles komisija.

 66. Izsoles protokolu 7 (septiņu) dienu laikā kopš izsoles apstiprina izsoles komisija. Izsoles komisija sagatavo un iesniedz apstiprināšanai Domes sēdē lēmuma projektu par izsoles rezultātu apstiprināšanu, pievienojot izsoles protokolu un bankas dokumentu kopijas, kas apliecina pirkuma maksas samaksu.

 67. Daugavpils pilsētas dome, normatīvajos aktos noteiktajā laikā un kārtībā, lemj par izsoles rezultātu apstiprināšanu.

 68. Pirms izsoles rezultātu apstiprināšanas izsoles komisija veic Pircēja nodokļu, tai skaitā nodevu un valsts obligātās sociālās apdrošināšanas (juridiskām personām) iemaksu parādu pārbaudi, ņemot vērā informāciju, kas ievietota Ministru kabineta noteiktajā informācijas sistēmā – Valsts ieņēmumu dienesta publiskajā nodokļu parādnieku datubāzē, kā arī pēdējos nekustamā īpašuma nodokļa administrēšanas sistēmā aktualizētos datus.

 69. Ja izsoles noteikumu 68.punktā noteiktajā kārtībā ir konstatēts nodokļu parāds, *Kustamo mantu* tiek piedāvāts nākošajam izsoles dalībniekam, kurš nosolījis nākamo augstāko cenu.

 70. Pircējs vai izsoles dalībnieks, kurš nosolījis nākamo augstāko cenu un kuram tiek konstatēts nodokļu parāds, divu nedēļu laikā kopš izsoles dienas var pierādīt tā neesību, iesniedzot:

 1) attiecīgās personas vai tās pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas vai Valsts ieņēmuma dienesta izziņu, ka personai nav nodokļu parādu, tai skaitā valsts sociālās apdrošināšanas iemaksu parādu (juridiskai personai);

 2) Valsts ieņēmumu dienesta vai pašvaldības kompetentās institūcijas lēmuma kopiju par nodokļu samaksas termiņa pagarināšanu vai atlikšanu, vai citus objektīvus pierādījumus par nodokļu parāda neesību.

 71. Pēc izsoles rezultātu apstiprināšanas izsoles dalībniekam, kas ieguvis tiesības pirkt *Kustamo mantu*, 30 dienu laikā jāparaksta pirkuma līgums.

 72. Ja izsoles dalībnieks, kas ieguvis tiesības pirkt *Kustamo mantu*, pēc izsoles rezultātu apstiprināšanas atsakās parakstīt pirkuma līgumu, kurš sastādīts atbilstoši *Kustamās mantas* izsoles noteikumiem, vai atsakās no tās pēc līguma parakstīšanas, viņš zaudē tiesības uz nosolīto *Kustamo mantu*. Reģistrācijas maksa un nodrošinājums šādam dalībniekam netiek atmaksāti.

**VI. Citi noteikumi**

 73. Sūdzības ar attiecīgiem pierādījumiem par izsoles komisijas darbu iesniedzamas Daugavpils pilsētas domes priekšsēdētājam 3 dienu laikā kopš izsoles.

 74. Ar *Kustamās mantas* izsoles noteikumiem var iepazīties elektroniski Daugavpils pilsētas pašvaldības tīmekļvietnē <https://www.daugavpils.lv/pasvaldiba/ipasumi/informacija-par-pasvaldibas-ipasumiem>

 Sīkāku informāciju par *Kustamo mantu* var saņemt Daugavpils pilsētas domē (Daugavpils, Kr.Valdemāra iela 1, 7. kabinets). Tālruņi uzziņām: Dome – 65404358, 65404348, 65404354.

 75. *Kustamās mantas* izsole var tikt rīkota kopā ar citu objektu izsoli. Secību, kādā objekti tiks izsolīti, nosaka izsoles komisijas priekšsēdētājs.

Domes priekšsēdētājs *(personiskais paraksts)* I.Prelatovs